-Ջութակը նաև ամենատարածված նվագախմբային գործիքն է և՛ սիմֆոնիկ, և՛ կամերային նվագախմբերում, և՛ լարային կազմերում` կվարտետներ, տրիոներ, իմ և եղբորս պարագայում՝ դուետներ: Ջութակի մասին հիշողությունները, դրանից ստացածս տպավորությունները մանկուց են գալիս, քանի որ հայրս բավականին լավ էր նվագում ջութակ: Նա խոր ընկալում էր երաժշտությունը: Չնայած փոքր էի, բայց հասկանում էի նրա ասածները, հավանում էի նրա մեկնաբանությունները: Հորս խոսքերը մնացին, շերտավորվեցին և հետագայում շատ օգնեցին ինձ: